stanford-oval/wikipedia huggingface dataset:
Bolesław Szabelski

Bolesław Szabelski
Bolesław Szabelski (3. joulukuuta 1896 Radoryż Smolany – 27. elokuuta 1979 Katowice) oli puolalainen säveltäjä ja urkuri. Hän opiskeli vuosina 1908–13 Varsovan musiikkiseuran urkurikoulussa, sitten vuosina 1913–5 Varsovan konservatoriossa Mieczysław Surzyńskin (urut) ja Roman Statkowskin (teoria) johdolla. Tämän jälkeen hän toimi urkujensoiton opettajana ja Płockin tuomiokirkon urkurina. Hän suoritti vielä sävellysopintoja Varsovan konservatoriossa Statkowskin johdolla vuosina 1923–5 ja Karol Szymanowskin johdolla vuosina 1927–9.
Szabelski aloitti vuonna 1929 työskentelyn Katowicen konservatoriossa, jossa hän opetti kontrapunktia ja urkujensoittoa. Vuodesta 1934 hän opetti harmoniaa, kontrapunktia ja urkujensoittoa musiikkikoulussa Cieszynissä. Saksalaismiehityksen aikaan hän asui enimmäkseen Sadownessa, jossa toimi urkurina kirkossa, säveltäjänä ja musiikinopettajana. Vuodesta 1940 hän toimi Puolan kotiarmeijassa salanimellä Chmiel. Vuonna 1945 hän sai nimityksen dekaaniksi Katowicen konservatorioon (musiikkiakatemiaan). Vuosina 1946–9 hän johti perustamaansa yksityistä Karol Szymanowski -musiikkikoulua Katowicessä. Vuonna 1958 hän sai täyden professorin arvonimen oltuaan tätä ennen vuodesta 1956 avustavana professorina. Vuonna 1957 hänestä tuli Katowicen musiikkiakatemian sävellysosaston johtaja. Hänen oppilaidensa joukossa oli Henryk Górecki.
Vuodesta 1957 osallistui Puolan säveltäjäliiton johtokunnan työhön. Hän sai uransa aikana useita palkintoja ja tunnustuksia, kuten Polonia Restitutan komentajan ristin (1959) ja komentajan ristin tähdellä (1977).
Työ säveltäjänä

Szabelskin töitä esitettiin usein kansainvälisessä Varsovan syksy -nykymusiikkifestivaalissa; esimerkiksi vuonna 1956 siellä esitettiin hänen kolmas sinfoniansa ja concerto grossonsa. Puolan rajojen ulkopuolella säveltäjän työtä teki tunnetuksi Leopold Stokowski, joka johti hänen toccatansa esityksen Chicagossa vuonna 1958. Szabelski ei paljon matkustanut kansainvälisesti, mutta vuonna 1965 hän poikkeuksellisesti osallistui Zagrebissa festivaaliin, jossa kantaesitettiin hänen huilukonserttonsa.
Aiheesta muualla

AllMusic.com: Bolesław Szabelski (englanniksi)
Carl Zeiss

Carl Zeiss
Carl Zeiss (11. syyskuuta 1816 Weimar – 3. joulukuuta 1888 Jena) oli saksalainen hienomekaanikko ja optiikkasuunnittelija, joka tunnetaan perustamastaan yrityksestä Carl Zeiss. Hän kehitti jossakin määrin linssien valmistusta, mikä edisti nykyaikaista linssien valmistusta.
Aiheesta muualla

Kuvia tai muita tiedostoja aiheesta Carl Zeiss Wikimedia Commonsissa
Carroll Ballard

Carroll Ballard (s. 14. lokakuuta 1937 Los Angeles) on yhdysvaltalainen elokuvaohjaaja. Hän teki varhaisella urallaan dokumentteja, joista Harvest (1967) toi hänelle Oscar-ehdokkuuden.
Ohjauksia

Musta ori (1979)
Kun sudet ulvovat (1983)
Voitto kotiin (1992)
Tyttö ja villihanhet (1996)
Duma – poika ja gepardi (2005)
Kirjallisuutta

Asikainen, Anton: ”Katse ja kuva: Carroll Ballardin elämäntyö”, Filmihullu 4/2006.
Aiheesta muualla

Carroll Ballard Internet Movie Databasessa. (englanniksi)
Charles Brown (roquenpelaaja)

| Mitalit> Maa:   Yhdysvallat. Olympialaiset .Miesten roque | Mitalit> Maa:   Yhdysvallat. Olympialaiset .Miesten roque | Mitalit> Maa:   Yhdysvallat. Olympialaiset .Miesten roque | Maa:   Yhdysvallat> .Miesten roque |
| --- | --- | --- | --- |
|  Pronssia | St. Louis 1904 | yksilökilpailu |  |
Charles Brown (12. maaliskuuta 1867 Onarga, Illinois – 7. kesäkuuta 1937 Onarga, Illinois) oli yhdysvaltalainen roquenpelaaja. Hän kilpaili vuoden 1904 kesäolympialaisissa Saint Louisissa ja sai siellä pronssia. Hän oli ammatiltaan eläinlääkäri.
Charles Brown (jääkiekkoilija)

| Mitalit> Maa:   Yhdysvallat.Miesten jääkiekko | Mitalit> Maa:   Yhdysvallat.Miesten jääkiekko | Mitalit> Maa:   Yhdysvallat.Miesten jääkiekko | Maa:   Yhdysvallat> Miesten jääkiekko |
| --- | --- | --- | --- |
|  Hopeaa | Sapporo 1972 | Jääkiekko |  |
Charles Erwin Brown (s. 26. lokakuuta 1947 Minneapolis) on yhdysvaltalainen entinen jääkiekkoilija ja olympiamitalisti. Hän edusti seuratasolla muun muassa Bemidjin yliopiston Beavers -joukkuetta. Brown oli mukana maansa hopeaa voittaneessa joukkueessa Sapporon olympialaisissa 1972 ja pelasi myös vuosien 1970 ja 1973 MM-kisoissa.
Cerrado

WWF:n määritelmän mukaan Cerrado kattaa karttaan vaaleanvihreällä merkityn alueen.
Cerradon kasvillisuutta.
Cerrado on trooppinen savannialue Brasiliassa. Se on saanut nimensä portugalin kielen suljettua ja saavuttamatonta tarkoittavasta sanasta. Cerradon pinta-ala on 1 916 900 neliökilometriä, se käsittää 22 % Brasilian pinta-alasta ja ulottuu myös Paraguayn ja Bolivian puolelle. Cerradon biodiversiteetti on poikkeuksellisen suuri. Yksi prosentti alueesta on suojeltu, ja laajentuva maanviljely uhkaa ekosysteemin biodiversiteettiä.
Aiheesta muualla

Kuvia tai muita tiedostoja aiheesta Cerrado Wikimedia Commonsissa
Cerne Abbasin jättiläinen

Piirros hahmosta.
Kaiverrus nähtynä kaukaa.
Cerne Abbasin jättiläinen on rinteen kalkkikiveen kaiverrettu mieshahmo Cerne Abbasin kylän lähettyvillä Englannissa. Hahmoa on pidetty hedelmällisyyssymbolina. Nuijaa heiluttava ja alasti erektion kera oleva hahmo on 55 metriä pitkä ja 51 metriä leveä. Nuija on 36,5 metriä pitkä. Parhaiten kalkkikaiverrus näkyy ilmasta tai laakson vastakkaiselta rinteeltä. Kaiverrusjälki on noin 30 cm leveä ja syvä. Kaivanto ulottuu pinnan maa-aineksen alla olevaan kalkkikerrokseen asti.
Historioitsijat eivät ole varmoja kaiverruksen syntyajankohdasta tai sen tarkoituksesta. Teorioiden mukaan kaiverrus voi olla esihistoriallinen tai kelttiläinen hedelmällisyyssymboli, nuijaa heiluttava sankarihahmo Herkules tai 1600-luvulla tehty parodia Oliver Cromwellista, "Englannin Herkuleesta". Varhaisimmat kirjalliset maininnat jättiläisestä ovat 1600-luvun lopulta.
Aiheesta muualla

Wikimedia Commonsissa on kuvia tai muita tiedostoja aiheesta .
YLE: Homer ja hedelmällisyyssymboli rinnakkain Britanniassa
Charles Bruffy

Charles Bruffy (s. 1958) on yhdysvaltalainen kuoronjohtaja. Hän on toiminut taiteellisena johtajana Kansas City Choralessa vuodesta 1988 ja Phoenix Choralessa vuodesta 1999. Vuodesta 2008 hän on lisäksi toiminut Kansas City Symphonyn kuoronjohtajana.
Bruffy on tilannut ja kantaesittänyt muiden muassa Matthew Harrisin, Libby Larsenin, Zhou Longin, Stephen Pauluksen, Stephen Sametzin, Steven Stuckyn, Eric Whitacren ja Chen Yin teoksia. Bruffy on saanut lukuisia Grammy-ehdokkuuksia ja voittanut palkinnon kahdesti. Hänen levytystensä joukkoon lukeutuu Aleksandr Gretšaninovin ja Josef Rheinbergerin musiikkia. Bruffy valmistui maisteriksi University of Missouri–Kansas Citystä, ja hänellä on kunniatohtorin arvot Baker Universitysta ja Missouri Western State Universitysta.
Ceroxylon quindiuense

| Ceroxylon quindiuense |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Arecales
Heimo::  Palmukasvit Arecaceae
Suku::  Vahapalmut Ceroxylon
Laji::  quindiuense
Kaksiosainen nimi
 Ceroxylon quindiuense  (H.Karst.) H.Wendl. 
Katso myös
   Ceroxylon quindiuense Wikispeciesissä   Ceroxylon quindiuense Commonsissa 
Infobox OKNimi-testi OKIUCN-testi OK: 
Ceroxylon quindiuense on vahapalmujen (Ceroxylon) sukuun kuuluva palmulaji. Laji on kaksikotinen, eli kasvin heteet ja emit ovat eri yksilöissä. Lajia esiintyy Etelä-Amerikassa Kolumbiassa.
Ceroxylon quindiuense on maailman korkein palmulaji. Lajin yksilöt voivat kasvaa jopa 60-metrisiksi. Vahapalmuaratti pesii erityisesti ko. lajin latvustossa.
Aiheesta muualla

Global Biodiversity Information Facility (GBIF): Ceroxylon quindiuense (englanniksi)
UniProt: Taxonomy - Ceroxylon quindiuense (englanniksi)
Christina Swindle

Christina Marie Swindle (s. 6. lokakuuta 1984 Miami, Florida) on yhdysvaltalainen uimari. Hän voitti kultaa 4 × 100 metrin vapaauintiviestissä vuoden 2003 Pan-Amerikan kisoissa Santo Domingossa Amanda Weirin, Colleen Lannen ja Courtney Shealyn kanssa. Samoissa kisoissa hän sai hopeamitalin 100 metrin vapaauinnissa.
Swindle rikkoi 50 ja 100 metrin vapaauinnin kansalliset high school -ennätykset vuonna 2000. Hänen yliopistonsa oli Auburnin yliopisto Alabamassa.
Cinnabon

| Cinnabon |
| --- | --- |

Yritysmuoto:  tytäryhtiö
Perustettu:  1985, Federal Way, Washington, Yhdysvallat
Kotipaikka:  Sandy Springs, Georgia, Yhdysvallat
Toimiala:  jälkiruoat
Tuotteet:  korvapuustit kahvi churrot pirtelöt
Kotisivu:  cinnabon.com
Infobox OKVirheellinen NIMI-arvo: 
Cinnabon on yhdysvaltalainen jälkiruokaketju, jolla oli heinäkuussa 2009 yhteensä 750 myymälää kolmessakymmenessä eri maassa. Yhtiön päätuote on korvapuusti. Yrityksen pääkonttori sijaitsee Sandy Springsissä, Georgiassa. Cinnabonin omistaa Focus Brands. Suomen ensimmäinen Cinnabon avattiin maaliskuussa 2015 Kauppakeskus Arabiassa, Helsingissä ja suljettiin maaliskuussa 2016.
Historia

Ensimmäinen Cinnabon-myymälä avattiin 4. joulukuuta 1985 Seattlen alueella Federal Wayn kaupungissa. Myymälä toimi aluksi normaalina konditoriana Sea Tac Mallin kauppakeskuksessa ja myi Cinnabonin nykyisistä tuotteista vain Cinnabon Classic -leivoksia. Cinnabon on sittemmin kehittynyt franchise-myyntisopimuksilla toimivaksi ketjuksi. Ensimmäinen franchise-myymälä avattiin elokuussa 1986 Philadelphiassa. Vuonna 1991 avattiin Detroitin kansainvälisellä lentoasemalla ensimmäinen kauppakeskuksen ulkopuolinen Cinnabon-konditoria. Nykyään Cinnabon-konditorioita on muun muassa sotilastukikohdissa, kauppakeskuksissa, lentoasemilla, yliopistokampuksilla, julkisen liikenteen asemilla, kasinoissa ja huvipuistoissa.
Cinnabonilla on monia kansainvälisiä franchise-yrittäjien myymälöitä. Laajin Pohjois-Amerikan ulkopuolella oleva myymälä on Stars Centerin ostoskeskuksessa Kairossa.
Vuonna 1998 AFC Enterprises, Inc. osti Cinnabonin 65 miljoonalla dollarilla. Vuonna 2004 AFC Enterprises, Inc. myi Cinnabonin 30,3 miljoonalla dollarilla Focus Brands, Inc:lle, jonka omistaa atlantalainen yksityinen pääomasijoitusyhtiö Roark Capital Group.
Cinnabon-konditoria kauppakeskuksessa Tracyssä, Kaliforniassa.
Charisma Records

Charisma Records oli englantilaisen musiikkivaikuttaja Tony Stratton-Smithin vuonna 1969 perustama levy-yhtiö. Se tunnettiin myös nimellä "The Famous Charisma Label" ja sen tunnuksena vinyyleissä oli ns. hatuntekijä-piirros. Monet progressiivisen rockin artistit ja yhtyeet levyttivät Charismalle.
Tunnetuimpia yhtiön artisteja ja yhtyeitä ovat olleet Genesis, Peter Gabriel, Julian Lennon ja Monty Python-ryhmä. Lisäksi mm. Van der Graaf Generator, Hawkwind, Alan Parsons ja Malcolm McLaren olivat yhtiön artisteja.
Vuonna 1983 yhtiö myytiin Virgin Recordsille, jonka puolestaan EMI osti vuonna 1986. Charisman katalogia on julkaissut EMI:n alainen Angel Music Group.
Aiheesta muualla

WWW-sivusto
Cinia

| Cinia |
| --- | --- |

Yritysmuoto:  osakeyhtiö
Perustettu:  1998
Toimitusjohtaja:  Ari-Jussi Knaapila
Puheenjohtaja:  Olli-Pekka Kallasvuo
Avainhenkilöt:   Vesa Aho  Annika Ekman  Elina Piispanen  Anni Vepsäläinen 
Kotipaikka:  Ilmalantori 1 Helsinki, Suomi
Toimiala:  Muut palvelut liike-elämälle
Liikevaihto:  84 milj. € (2023)
Liikevoitto:  1 milj. € (2023)
Omistaja:   Suomen valtio (LVM) (77,528 %)  Ilmarinen (11,236 %)  Pohjola Vakuutus (11,236 %) 
Kotisivu:  www.cinia.fi
Infobox OKVirheellinen NIMI-arvo: 
Cinia Oy on Suomen valtion enemmistöosuuksin omistama tietoverkko-, kyberturvallisuus- ja ohjelmistopalveluja tarjoava yritys.
Cinian historia ulottuu jopa 1800-luvun lopulle Suomen lennätinlaitokseen.
Cinia tunnetaan muun muassa Helsingistä Saksaan vedetystä merikaapelista sekä kriittisen infrastruktuurin järjestelmä- ja kyberturvallisuusratkaisujen toimittajana.
Cinian ja FarNorthFibren uusinmilloin? kaapelihanke käsittää merikaapelin Lapista Norjan kautta Irlantiin ja sieltä Yhdysvaltojen kautta Japaniin.[lähde? ]
Aiheesta muualla

Cinian verkkosivut
Paini kesäolympialaisissa 1952 – kreikkalais-roomalaisen painin 67 kg

| Paini kesäolympialaisissa 1952>  |
| --- | --- | --- | --- | --- |
| 52 kg |   | kr.-room. | vapaa |  |
| 57 kg |   | kr.-room. | vapaa |  |
| 62 kg |   | kr.-room. | vapaa |  |
| 67 kg |   | kr.-room. | vapaa |  |
| 73 kg |   | kr.-room. | vapaa |  |
| 79 kg |   | kr.-room. | vapaa |  |
| 87 kg |   | kr.-room. | vapaa |  |
| yli 87 kg |   | kr.-room. | vapaa |  |
Kreikkalais-roomalaisen painin sarjaan 67 kg Helsingin olympiakisoissa 1952 osallistui 19 painijaa, jokaisen edustaessa eri maata. Kilpailusta putosi kun kilpailija sai 5 miinuspistettä täyteen. Miinuksia tuli tappiosta 3. Työvoitosta seurasi -1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin messuhalli I:ssä, Helsingissä 24. -27. heinäkuuta.
1.kierros

| 0 | 1 | 2 | 3 |
| --- | --- | --- | --- |
| Voittaja | – | Hävinnyt | tulos |
|  Jan Cools | – |  Mathias Scheitler | 3-0 |
|  Kamal Hussain | – |  Erich Schmidt | 3-0 |
|  Mikuláš Athanasov | – |  Georgios Petmezas | 3-0 |
|  André Verdaine | – |  Zbigniew Szajewski | 3-0 |
|  Franco Benedetti | – |  Aristides Pérez | selkävoitto ajassa 4.51 |
|  Dumitru Cuc | – |  Aage Eriksen | selkävoitto ajassa 2.10 |
|  Šazam Safin | – |  Raif Akbulut | 3-0 |
|  Gustav Freij | – |  Jack Rasmussen | selkävoitto ajassa 2.16 |
|  Kalle Haapasalmi | – |  Heinrich Nettesheim | 3-0 |
|  Gyula Tarr | – |  | lepovuorossa |
Turkin Akbulut keskeytti kilpailun 1.kierroksen jälkeen.
2.kierros

| 0 | 1 | 2 | 3 |
| --- | --- | --- | --- |
| Voittaja | – | Hävinnyt | tulos |
| Gyula Tarr | – | Jan Cools | 3-0 |
| Kamal Hussain | – | Mathias Scheitler | 3-0 - Scheitler karsiutui. |
|  Erich Schmidt | – |  Georgios Petmezas | 2-1 - Petmezas karsiutui. |
| Mikuláš Athanasov | – | André Verdaine | 2-1 |
| Zbigniew Szajewski | – | Aristides Pérez | selkävoitto ajassa 0.30 - Pérez karsiutui. |
| Dumitru Cuc | – | Franco Benedetti | 3-0 |
| Šazam Safin | – | Aage Eriksen | selkävoitto ajassa 12.35 - Eriksen karsiutui. |
| Gustav Freij | – | Kalle Haapasalmi | 3-0 |
| Jack Rasmussen | – | Heinrich Nettesheim | selkävoitto ajassa 14.06 - Nettesheim karsiutui. |
3.kierros

| 0 | 1 | 2 | 3 |
| --- | --- | --- | --- |
| Voittaja | – | Hävinnyt | tulos |
| Gyula Tarr | – | Kamal Hussain | 3-0 - Hussain karsiutui. |
| Erich Schmidt | – | Jan Cools | 3-0 - Molemmat karsiutuivat. |
| Mikuláš Athanasov | – | Zbigniew Szajewski | luovutus - Szajewski karsiutui. |
| Franco Benedetti | – | André Verdaine | 2-1 - Verdaine karsiutui. |
| Gustav Freij | – | Dumitru Cuc | 3-0 |
| Šazam Safin | – | Jack Rasmussen | selkävoitto ajassa 8.15 - Rasmussen karsiutui. |
| Kalle Haapasalmi | – |  | lepovuorossa |
4.kierros

| 0 | 1 | 2 | 3 |
| --- | --- | --- | --- |
| Voittaja | – | Hävinnyt | tulos |
| Gyula Tarr | – | Kalle Haapasalmi | 3-0 - Haapasalmi karsiutui. |
| Mikuláš Athanasov | – | Franco Benedetti | selkävoitto ajassa 3.55 - Benedetti karsiutui. |
| Šazam Safin | – | Dumitru Cuc | 3-0 - Cuc karsiutui. |
| Gustav Freij | – |  | lepovuorossa |
5.kierros

| 0 | 1 | 2 | 3 |
| --- | --- | --- | --- |
| Voittaja | – | Hävinnyt | tulos |
| Gustav Freij | – | Gyula Tarr | 3-0 - Tarr karsiutui. |
| Šazam Safin | – | Mikuláš Athanasov | selkävoitto ajassa 2.46 |
Mitaliottelut

| 0 | 1 | 2 | 3 |
| --- | --- | --- | --- |
| Voittaja | – | Hävinnyt | tulos |
| Gustav Freij | – | Mikuláš Athanasov | selkävoitto ajassa 3.30 |
| Šazam Safin | – | Gustav Freij | 3-0 |
Lopullinen järjestys

| Sija | Painija | Pisteet kierroksittain | Pisteet kierroksittain | Pisteet kierroksittain | Pisteet kierroksittain | Pisteet kierroksittain | Finaalit | Finaalit |
| --- | --- | --- | --- | --- | --- | --- | --- | --- |
| 1 |  Šazam Safin | -1 | 0 | 0 | -1 | 0 | (0) | -1 |
| 2 |  Gustav Freij | 0 | -1 | -1 | 0 | -1 | 0 | -3 |
| 3 |  Mikuláš Athanasov | -1 | -1 | 0 | 0 | -3 | (-3) | -3 |
| 4 |  Gyula Tarr | 0 | -1 | -1 | -1 | -3 |  |  |
| 5 |  Kalle Haapasalmi | -1 | -3 | 0 | -3 |  |  |  |
| 5 |  Dumitru Cuc | 0 | -1 | -3 | -3 |  |  |  |
| 5 |  Franco Benedetti | 0 | -3 | -1 | -3 |  |  |  |
| 8 |  Kamal Hussain | -1 | -1 | -3 |  |  |  |  |
| 8 |  Erich Schmidt | -3 | -1 | -1 |  |  |  |  |
| 10 |  Zbigniew Szajewski | -3 | 0 | -3 |  |  |  |  |
| 10 |  Jack Rasmussen | -3 | 0 | -3 |  |  |  |  |
| 12 |  Jan Cools | -1 | -3 | -3 |  |  |  |  |
| 12 |  André Verdaine | -1 | -3 | -3 |  |  |  |  |
| 14 |  Mathias Scheitler | -3 | -3 |  |  |  |  |  |
| 14 |  Georgios Petmezas | -3 | -3 |  |  |  |  |  |
| 14 |  Aristides Pérez | -3 | -3 |  |  |  |  |  |
| 14 |  Aage Eriksen | -3 | -3 |  |  |  |  |  |
| 14 |  Heinrich Nettesheim | -3 | -3 |  |  |  |  |  |
| 19 |  Raif Akbulut | -3 | X |  |  |  |  |  |
Charininae

| Charininae |
| --- | --- |
 Kumiboa (Charina bottae)
 eoseeni–nykyaika (holoseeni)  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Boakäärmeet Boidae
Alaheimo::  Charininae  Gray, 1849
Katso myös
   Charininae Commonsissa 
Infobox OKNimi-testi OK: 
Charininae on boakäärmeiden (Boidae) heimoon kuuluva käärmeiden alaheimo, joka sisältää neljä pienikokoista lajia. Niitä tavataan Kanadan kaakkoisosissa, Yhdysvaltojen länsi- ja kaakkoisosissa sekä Kalifornianlahden ympäristössä Meksikossa. Charininae on läheisintä sukua Ungaliophiinae-alaheimolle, ja toisinaan nämä kaksi alaheimoa sijoitetaan yhdessä erilliseen Charinidae-heimoon.
Suvut ja lajit

Alaheimon neljä elävää lajia jakautuvat kahden suvun kesken. Lisäksi on kaksi sukupuuttoon kuollutta lajia, joista toinen muodostaa oman sukunsa.
Charina
Kumiboa (Charina bottae)
†Charina prebottae
Etelänkumiboa (Charina umbratica)
Ruusuboat (Lichanura )
Lichanura orcutti
Ruusuboa (Lichanura trivirgata)
†Paraepicrates
†Paraepicrates brevispondylus
College rock

| College rock |
| --- | --- |
Alkuperä:  punk rock, post-punk, alternative rock, new wave
Alkuperämaa:   Yhdysvallat  Yhdistynyt kuningaskunta  Australia
Kehittymisen ajankohta:  1970-luvun loppu –   1980-luvun alku
Tyypillisiä soittimia:  kitara, bassokitara, rummut, koskettimet
Kehittyneitä tyylilajeja / suuntauksia:  indie rock, grunge, indie pop, alternative dance
College rock on nimitys, jota käytettiin pääasiassa 1980-luvun Yhdysvalloissa kuvaamaan vaihtoehtoiseksi ja epäkaupalliseksi miellettyä rockmusiikkia ennen termin ”alternative rock” tuloa yleiseen käyttöön. Tyyli sai nimensä siitä, että sen edustajien musiikkia soitettiin lähinnä yliopistojen radioasemilla. Termi ”college rock” ei rajannut yhtyettä mihinkään tiettyyn tyyliin. Useimmat yhtyeet, joiden musiikista nimitystä käytettiin, kuitenkin soittivat post-punkia ja uuden aallon musiikkia melodisin popvaikuttein. Tunnetuimpia college rock -yhtyeitä olivat R.E.M., 10,000 Maniacs ja The Replacements.
Cotorro

| Cotorro |
| --- | --- |
 Cotorron sijainti Havannassa
 Koordinaatit: 23°01′34″N, 82°14′51″W 
Valtio:  Kuuba
Kaupunki:  Havanna
Pinta-ala:  
 – Kokonaispinta-ala:  66 km²
Väkiluku (2004):  74 650
 – Väestötiheys:  1,131 as./km²
Aikavyöhyke:  UTC-5
Infobox OKVirheellinen NIMI-arvo: 
Cotorro tai San Pedro del Cotorro on yksi 15:stä Kuuban Havannan kaupunginosista ja kunnista, ja se sijaitsee 16 kilometriä Old Havanasta. Cotorron kaupunginosa perustettiin vuonna 1822. Cotorrolla on pinta-alaa 66 km², ja sen asukasluku oli 74 650 vuonna 2004 ja asukastiheys 1,131 as/km². Cotorro on Brasilian Campinasin ystävyyskaupunki.[lähde? ]
Aiheesta muualla

Kuvia tai muita tiedostoja aiheesta Cotorro Wikimedia Commonsissa
Cotswolds

Näkymä Castle Combesta, joka on tyypillinen esimerkki Cotswoldsin alueen pikkukylistä.
Cotswoldsin sijainti Englannissa
Cotswolds on kukkulajono lounaisessa Englannissa. Sen kukkulat kohoavat lähelle 300 metriä. Hallinnollisesti pääosa Cotswoldsista kuuluu Gloucestershireen, mutta se ulottuu myös Oxfordshireen, Wiltshireen, Somersetiin, Warwickshireen ja Worcestershireen.
Cotswoldsin itäraja voidaan vetää Oxfordiin, pohjoisrajana pidetään Avonjokea, länsirajana Cheltenhamia. Eteläraja menee jossakin Thamesjoen laakson vaiheilla, mutta esimerkiksi Bathin ympäristössä on vielä selviä cotswoldsilaisia piirteitä.
Bibury, tyypillinen kylä Cotswoldsissa
Cotswolds on tunnettu luonnonkauneudestaan, sekä perienglantilaisista pikkukaupungeistaan ja kylistään, joiden talot on rakennettu paikallisesta kellertävästä kalkkikivestä. Keskiajalla Cotswoldsissa oli menestyksekästä villantuotantoa, ja villaporvarit sijoittivat rahojaan komeisiin kivikirkkoihin, joita kutsutaan Villakirkoiksi. Alue on hurmaavaa sekä turistien että paikallisten mielestä, ja suurkaupunkien englantilaiset hankkivatkin kakkosasuntoja ja eläkepäivien koteja Cotswoldsista.
Hevonen leinikkiniityllä Cotswoldsissa toukokuussa 2005.
Tyypillisiä Cotswoldsin kaupunkeja ovat Broadway, Burford, Chipping Norton, Cirencester, Moreton-in-Marsh ja Stow-on-the-Wold. Cotswoldsilainen Chipping Campdenin kylä on merkittävä arts and crafts -liikkeen syntysijana 1900-luvun alussa.
Cotswoldsin kukkuloita
Aiheesta muualla

Kuvia tai muita tiedostoja aiheesta Cotswolds Wikimedia Commonsissa